JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Paasapüha Iisraelis varjutavad julgeolekuohud
Sisepoliitiline kriis ähvardab valitsuse kukutada
Suri Schindleri nimekirja koostaja
Iisraelis, nagu Euroopaski,
veedetakse tänavu paasapüha erinevate julgeolekuohtude varjus.
Jeruusalemma on saadetud tuhandeid politseinikke ja riigi julgeolekuvägesid
hoidma ära vägivaldsusi,
seda eriliselt äsja alanud moslemite paastukuu ramadaani ajal.
Enim tähelepanu on saanud Templimäe piirkond,
kuhu asuvasse al-Aqsa mošeesse
oodatakse palvetama vähemalt 200 000 moslemit
Et vältida võimalikke vägivaldsusi,
on Jeruusalemma linnavalitsus keelanud kõigil mittemoslemeil,
ehk juutidel ja kristlastel pääsu Templimäe piirkonda
kogu ramadaani ajaks.
Julgeolekuvägede arvu on tõstetud
ka mujal palestiinlaste alade tulipunktides eriti pärast seda,
kui Jeninist pärit palestiinlane tappis nädala eest Tel Avivis
tulistamisrünnakus kolm ja haavas paarikümmet inimest.
Rünnakud on ulatuslikult hukka mõistetud
ka naabruskonna araabiamaades, kuid palestiinlaste aladel, sh Gazas
on neid ülistatud sangarlike märtrisurmadena.
Jenini linnapea väitel pole sellised rünnakud terroriaktid,
vaid vabadusvõitluse osa.
Iisraeli kümnekuune nn koalitsioonivalitsus
on esimese tõelise kriisi lävel,
kui peaministripartei Yamina grupijuht Idit Silman teatas,
et lahkub parteist ja siirdub opositsiooniparteisse Likud,
ehk ekspeaminister Netanyahu ridadesse.
Nii jäi peaminister Bennettit Knessetis toetama
vaid viis rahvasaadikut ja see võrdsustas jõutasakaalu parlamendis,
nii et valitsusel ja opositsioonil on mõlemal 60 kohta.
Riigi paremtiivas peetakse Yaminat, kes kuulub paremäämusse
ja mille nimi tähendab 'paremal',
ja selle liikmeid poliitilisteks reeturiteks,
kes pidasid võimu paremaks kui Iisraeli olemasolu kaitsmist.
Paremäärmuse sõnul mõisteti poliitilistes ringkondades hetkel,
kui praegune valitsus otsustas kaasata
Moslemivennaskonda kuuluva Raami oma ridadesse, et midagi on valesti,
kuid vähesed olid piisavalt julged, et nimetada seda Iisraeli esimeseks
vasaktiiba pooldavaks antisionistlikuks valitsuseks.
Põhjus, miks Idit Silman lõpuks lahkus,
oli hapendamata leiva teemas.
Iisraeli hametzi-seaduse järgi ei tohi ärid paasapüha 7 päeva ajal
müüa või isegi välja panna pärmi sisaldavaid tooteid,
mida leib loomulikult sisaldab.
See puudutab ka teisi tooteid, mille koostisosaks on vili.
Erinevalt seadusepügalast, otsustas Meretzi
ja vasakäärmust esindav terviseminister Nitzan Horowitz,
et külastajad võivad viia paasa ajal Iisraeli haiglaisse mis tahes leiba,
sealhulgas matzat.
See oli liiast religioosset paremäärmust esindavale Silmanile,
kes jättis Iisraeli niiviisi tõsisesse valitsuskriisi.
Yamina parteis on veel kolm rahvaesindajat,
kes on sügavalt rahulolematud Naftali Bennetti juhtimisstiiliga,
vähemalt võimu jagamisega vasak- tsentrile ja araabia parteile Raamile.
Nad on rääkinud ka võimalusest kolida Yaminast Likudi
või vähemalt mõnda usuparteisse.
Valitsusparteide erimeelsusi ja algavat lagunemist
süvendas veel enam araabia parteide ühisnimekirja juht Ayman Odeh,
kes nõudis mõne päeva eest kõnes,
et Iisraeli julgeolekujõududes teenivad araablastest kodanikud
viskaksid oma relvad minema ja läheksid erru.
Odeh' sõnul alandavad nood
julgeolekuvägedes teenivad Iisraeli araablased oma rahvast,
kui ajavad taga vabadusvõitlejaid,
kes harrastavad vaid oma õigustatud võitlust okupandi vastu.
Parlamendis on kõlanud nõudmisi
uurida Ayman Odeh' tegevust kui vägivallale õhutamist,
eriti kui ta väljendas avalikult soovi
näha Jeruusalemma katustel lehvimas Palestiina lippe.
Tuumakõnelused Iraani ja P4+1 riikide vahel Viinis, Austrias,
tammuvad endiselt paigal, sest Joe Bideni valitsus teatas,
et nad ei eemalda Iraani Revolutsioonikaarti
terrorirühmituste nimistust.
See on siiski olnud üks Iraani põhinõudmistest,
et ligi kaheksa aasta eest sõlmitud JCPOA leping uuesti allkirjad saaks.
USA pole rahuldanud ka teist Iraani ultimaatumit,
mis eeldaks võimaliku lepingu siduvust
kõigi USA tulevaste valitsuste suhtes.
Ligi aasta kestnud kõneluste ajal on Iraan siiski jätkanud
süstemaatiliselt uraani rikastamist relva tasemele,
sellest hoolimata, et see rikub algupärast lepingut.
Iisraeli Kaitseministeeriumi teatel on Iraanil nüüd aprilli alguses
viis korda rohkem kõrgetasemelist uraani kui aasta eest,
kui kõnelused uuesti algasid.
Kaitseminister Benny Gantzi sõnul jookstakse nüüd ajaga võidu:
"Kui siduvat lepingut rikastamise lõpetamiseks ei sünni,
muutub meie plaan B vältimatuks."
Antisemitismi kasv on olnud jõuline eriti Eruoopas,
kuid see on haaranud taas maad ka teisel pool Atlandi ookeani, USAs.
Möödunud talve statistika näitab,
et anitsemiitlikud vihakuriteod näiteks üksnes New Yorgis
on kasvanud sadu protsente
võrreldes sama perioodiga aasta varem.
Jaanuarist märtsini oli vihakuritegude kasv kolmekordne,
võrreldes sama perioodiga mullu,
ja küsimus pole olnud üksnes juudi-vastasuses,
vaid jõuliselt on pead tõstnud ka islamofoobia.
Erinevatesse rahvusvähemustesse, kuhu kuuluvad ka moslemid
ning puuetega ja erineva seksuaalse orientatsiooniga isikud,
on samuti kohanud USAs jõulist vastupanu, ahistamist
ja isegi otsest vägivalda.
Samal ajal on Iisraeli rabid saatnud kirju nii USAsse,
kui teiste riikide juudikogukondadele,
õhutades neid valmistuma kolimiseks tagasi esiisademaale,
kuni see veel võimalik on.
USA Kongressi vabariiklastest senaatorid
on koostamas seaduseelnõu,
millega keelatakse rahaline abi Amnesty Internationalile
seoses Iisraeli puudutavate väärade ja antisemiitlike avaldustega.
Seadusandlus põhineb raporteil,
mille järgi Amnesty on saanud igal aastal viis miljonit dollarit
Ühendriikide raha viimased 20 aastat, kuid on kasutanud oma platvormi
väärade, antisemiitlike raportite koostamiseks Iisraeli kohta,
kes on USA tugevaim liitlane Lähis-Idas.
Amnesty International on näidanud end inimõigusühenduse võltsinguna,
kes jätkab antisemiitlikku propagandat
ja keeldub võtmast vastutusele
maailma ohtlikemaid ja massimõrvarlikumaid süsteeme,
nagu kommunistlikku Hiinat, Iraani, Venemaad ja Venetsueelat,
mainis senaator Rick Scott.
Ta mainis samuti, et märtsis tõdes Amnesty Internationali USA juht
Paul O'Brien, et nad ei poolda ideed Iisraeli säilitamisest juudiriigina.
Üks tuntumaid sakslasi,
kes päästis 2. Maailmasõja ajal juute kontsentratsioonilaagreist,
on kahtlemata tööstur Oscar Schindler,
kelle tegudest on kirjutatud raamatuid ja tehtud ka film Schindleri nimekiri.
Toona andis Schindler altkäemaksu mitmetele kõrgetele natsidele,
et nood lubaksid juutidel tema tehases töötada,
ettekäändel, et see oli tähtis Saksa sõjakampaania jaoks.
Ta koostas ka nimekirja Krakovi geto juutidegrupi kohta,
kes seetõttu surmalaagrist pääsesid.
Mainitud nimekirja ametliku versiooni
kirjutas tema juudist sekretär Mimi Reinhardt.
Pärast sõda nimetati Oscar Schindler Yad Vashemis,
Iisraeli Holokaustimuuseumis õigeks rahvaste seas.
Tema sekretär Mimi Reinhardt kolis lõpuks Iisraeli,
kus ta suri nädala eest auväärses 107 aasta vanuses.
Oscar Schindleri ja tema sekretäri koostatud nimekirjas
oli ca 1300 nime ja see aitas mainituil natside surmalaagrist pääseda.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Toimetus soovib vaatajaile õnnistatud paasapüha!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee